open-index/open-wikipedia-markdown huggingface dataset:
Ρόμπερτ Μένζις

Ο *σερ* **Ρόμπερτ Γκόρντον Μένζις** (αγγλ. *Robert Gordon Menzies*, 20 Δεκεμβρίου 1894 – 15 Μαΐου 1978) ήταν Αυστραλός πολιτικός και δικηγόρος, που διετέλεσε  δωδέκατος Πρωθυπουργός της Αυστραλίας, από το 1939 έως το 1941 και πάλι από το 1949 έως το 1966.

Στην πρώτη θητεία του είχε την ηγεσία του Κόμματος Ενωμένης Αυστραλίας (UAP), ενώ στη δεύτερη ήταν ο ηγέτης του νέου Φιλελεύθερου Κόμματος Αυστραλίας. Εκλεγόταν βουλευτής συνεχώς από το 1934 έως το 1966, ενώ είναι και ο πρωθυπουργός με τη μακρότερη θητεία σε όλη την αυστραλιανή ιστορία.

## Βιογραφία
Ο Μένζις σπούδασε νομική στο Πανεπιστήμιο της Μελβούρνης και έγινε ένας από τους γνωστότερους δικηγόρους της Μελβούρνης. Διετέλεσε αντιπρόεδρος της κυβερνήσεως της Βικτώριας από το 1932 έως το 1934 και κατόπιν εκλέχθηκε στο ομοσπονδιακό Κοινοβούλιο της Αυστραλίας, περνώντας και από το αξίωμα του Γενικού Εισαγγελέως της Αυστραλίας και κατόπιν του Υπουργού Βιομηχανίας στην κυβέρνηση του Τζόζεφ Λάιονς. Τον Απρίλιο του 1939, μετά από τον θάνατο του Λάιονς, ο Μένζιες εκλέχθηκε στην ηγεσία του Κόμματος Ενωμένης Αυστραλίας (UAP) και ορκίσθηκε έτσι πρωθυπουργός. Επεκύρωσε την είσοδο της χώρας στον Β΄ Παγκόσμιο Πόλεμο τον Σεπτέμβριο του 1939 και αργότερα πέρασε 4 μήνες στην Αγγλία συμμετεχοντας σε συναντήσεις της πολεμικής κυβερνήσεως του Τσώρτσιλ. Αλλά επιστρέφοντας στην Αυστραλία τον Αύγουστο του 1941, ο Μένζις συνειδητοποίησε ότι είχε χάσει τη στήριξη του κόμματός του και κατά συνέπεια παραιτήθηκε από τη θέση του πρωθυπουργού. 

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Αυστραλίας
Τζωρτζ Καντλ Πράις

Ο **Τζωρτζ Καντλ Πράις** (αγγλ. *George Cadle Price*, 15 Ιανουαρίου 191919 Σεπτεμβρίου 2011) ήταν Κεντροαμερικανός πολιτικός, επικεφαλής της διακυβερνήσεως της Μπελίζ από το 1961 μέχρι το 1984 και από το 1989 έως το 1993. Αρχικώς διετέλεσε «πρώτος υπουργός», όταν η χώρα ήταν βρετανική αποικία (η «Βρετανική Ονδούρα»), κατόπιν αποικιακός πρωθυπουργός έως το 1981 και έτσι έγινε και ο πρώτος πρωθυπουργός της Μπελίζ μετά την ανακήρυξη της ανεξαρτησίας της χώρας το 1981. Θεωρείται ένας από τους κυριότερους «αρχιτέκτονες» της ανεξαρτησίας του Μπελίζ και σήμερα αναφέρεται από πολλούς ως «πατέρας του έθνους». Η προσωπικότητά του κυριάρχησε στα πολιτικά πράγματα της χώρας από τις αρχές ήδη της δεκαετίας του 1960 μέχρι την απόσυρσή του από την ηγεσία του κόμματός του το 1996.

Προερχόμενος από οικογένεια πολυτέκνων (είχε οκτώ αδελφές και δύο αδελφούς), ο Πράις εισήλθε στην πολιτική το 1947 εκλεγόμενος στο δημοτικό συμβούλιο της γενέτειράς του, της Πόλεως της Μπελίζ. Το 1949, όταν υποτιμήθηκε το νόμισμα της αποικίας, ο Πράις με μια ομάδα πολιτών σχημάτισε την «Επιτροπή του Λαού». Η κίνηση αυτή υπήρξε το πρώτο βήμα για την «ειρηνική, εποικοδομητική επανάσταση του Μπελίζ». Στις 29 Σεπτεμβρίου 1950 ήταν ένας από τους ιδρυτές του «Ενωμένου Κόμματος του Λαού», του οποίου ηγήθηκε επί 4 δεκαετίες. Το κόμμα ήταν αφοσιωμένο στην πολιτική και την οικονομική ανεξαρτησία της βρετανικής αποικίας. Στη μακρά πολιτική του πορεία διετέλεσε, εκτός από πρωθυπουργός, δήμαρχος της Πόλεως της Μπελίζ, βουλευτής, υπουργός Οικονομικών και υπουργός Εξωτερικών. Απεβίωσε σε ηλικία 92 ετών στη γενέτειρά του πόλη, όπου και τάφηκε μετά από εφτά ημέρες διαταχθέντος εθνικού πένθους.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Μπελίζ
Κατηγορία:Ρωμαιοκαθολικοί
Σεμπαστιέν Βαγιάν

Ο **Σεμπαστιέν Βαγιάν** (, 26 Μαΐου 1669 – 20 Μαΐου 1722) ήταν Γάλλος βοτανολόγος και μυκητολόγος, ο οποίος είχε επίσης σπουδάσει ιατρική και χειρουργική.

## Βιογραφία
Ο Βαγιάν γεννήθηκε στο Βινί (Βαλ-ντ'Ουάζ), πήγε σχολείο σε ηλικία 4 ετών και από τα πέντε του χρόνια συνέλεγε φυτά και τα μεταφύτευε στον κήπο του πατέρα του. Σπούδασε ιατρική στο Ποντουάζ και αργότερα στο Παρίσι έμαθε βοτανική από τον Ζοζέφ Πιτόν ντε Τουρνεφόρ. Ο βασιλικός ιατρός και βοτανολόγος Γκυ Κρεσάν Φαγκόν συνειδητοποίησε τις ικανότητες του Βαγιάν και τον έκανε γραμματέα του, και μετέπειτα διευθυντή του Βασιλικού Βοτανικού Κήπου. Οι συλλογές του Κήπου αυξήθηκαν σημαντικά υπό τη διεύθυνση του Βαγιάν.

## Παραπομπές


## Εξωτερικοί σύνδεσμοι
* 

Κατηγορία:Γάλλοι βοτανολόγοι
Κατηγορία:Γάλλοι μυκητολόγοι
Ρενέ Μαιρ

Ο **Ρενέ Σαρλ Ζοζέφ Ερνέστ Μαιρ** (γαλλ. *René Charles Joseph Ernest Maire*, 29 Μαΐου 1878 – 24 Νοεμβρίου 1949) ήταν Γάλλος βοτανολόγος και μυκητολόγος. Το σημαντικό έργο του ήταν το *Flore de l'Afrique du Nord* (= «Χλωρίδα της Βόρειας Αφρικής») σε 16 τόμους, που εκδόθηκε μετά τον θάνατό του, το 1953. Ο Μαιρ συνέλεξε φυτά από την Αλγερία, το Μαρόκο, τη Γαλλία και το Μάλι για τη συλλογή του Εθνικού Βοτανικού Κήπου του Βελγίου. και συνέταξε δύο φυτολόγια.

Ο Μαιρ γεννήθηκε στο Λονς-λε-Σωνιέ και ξεκίνησε νωρίς τη σταδιοδρομία του, καθώς σε ηλικία 18 ετών συνέγραψε μια μελέτη για την τοπική χλωρίδα του Νομού του Άνω Σον, το χειρόγραφο της οποίας εκτίθεται σήμερα στο Μουσείο Φυσικής Ιστορίας του Gray. Συνέλεξε φυτά για τη διδακτορική διατριβή του από το 1902 έως το 1904 από την Αλγερία και το Μαρόκο. Μετά την απόκτηση του διδακτορικού του το 1905, ήδη βραβευμένος από τη Γαλλική Ακαδημία Επιστημών με το Έπαθλο Montagne του 1903, ο Μαιρ έγινε καθηγητής της βοτανικής στη Σχολή Θετικών Επιστημών στο Αλγέρι, όπου ειδικεύθηκε στη φυτοπαθολογία. Τέθηκε υπεύθυνος των βοτανολογικών ερευνών από τη μαροκινή κυβέρνηση και πραγματοποίησε έρευνες στην Κεντρική Σαχάρα. Ο Μαιρ ήταν μέλος αρκετών επιστημονικων εταιρειών, μεταξύ των οποίων της Μυκητολογικής Εταιρείας της Γαλλίας (*Société mycologique de France*) και της *Société d'histoire naturelle de la Moselle* (= «Εταιρεία Φυσικής Εταιρείας του Μοζέλα»). Συνέγραψε πολλά έργα και ολοκλήρωσε τη σταδιοδρομία του ως πρύτανης του Πανεπιστημίου του Αλγερίου.

## Παραπομπές


## Εξωτερικοί σύνδεσμοι
* 

Κατηγορία:Γάλλοι βοτανολόγοι
Κατηγορία:Γάλλοι μυκητολόγοι
Βερσινί (Ουάζ)

Το **Βερσινί** (, ) είναι γαλλική κοινότητα στο νομό της Ουάζ, στη διοικητική περιοχή των Ω-ντε-Φρανς.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ουάζ
Χουήλινγκ (Δυτική Βιρτζίνια)

Το **Χουήλινγκ** (αγγλ. *Wheeling*) είναι πόλη στην πολιτεία Δυτική Βιρτζίνια των Ηνωμένων Πολιτειών Αμερικής, έδρα της Κομητείας Οχάιο. Η πόλη είναι κτισμένη κατά μήκος της όχθης του Ποταμού Οχάιο, στους πρόποδες των Απαλαχίων και σε υψόμετρο 209 έως 396 μέτρα πάνω από την επιφάνεια της θάλασσας. Στην απογραφή του 2020 η πόλη είχε πληθυσμό 27.062 κατοίκους, δηλαδή ήταν η 5η σε πληθυσμό πόλη της Δ. Βιρτζίνια. Η μητροπολιτική περιοχή του είχε πληθυσμό 145.205 κατοίκους στην ίδια απογραφή. Το Χουήλινγκ απέχει σχεδόν 190 χιλιόμετρα δυτικά από το Πίτσμπεργκ και 190 χιλιόμετρα ανατολικά από το Κολόμπους μέσω του Interstate 70.

Το Χουήλινγκ εποικίσθηκε το 1769 σε γη που διεκδικούσαν η αποικιακή Πενσυλβανία και Βιρτζίνια, και αργότερα εξελίχθηκε στη μεγαλύτερη πόλη της Βιρτζίνια δυτικά των Απαλαχίων. Κατά τη διάρκεια του Αμερικανικού Εμφυλίου Πολέμου, στο Χουήλινγκ έλαβαν χώρα οι «Σύνοδοι του Χουήλινγκ», που οδήγησαν τη Δυτική Βιρτζίνια στον Αμερικανικό Εμφύλιο Πόλεμο, τον διαχωρισμό της Δυτικής Βιρτζίνια από τη Βιρτζίνια και υπηρέτησε ως πρωτεύουσα της πολιτείας από το 1861 έως το 1870 και ξανά από το 1875 έως το 1885. Εξελίχθηκε σε κέντρο παραγωγής στα τέλη του δέκατου ένατου αιώνα λόγω της θέσεώς του κατά μήκος μεγάλων οδών μεταφοράς, συμπεριλαμβανομένου του ποταμού Οχάιο, της Εθνικής Οδού και του Σιδηροδρόμου της Βαλτιμόρης και του Οχάιο. Μετά την παρακμή της βαριάς βιομηχανίας και τη σημαντική απώλεια πληθυσμού μετά τον Δεύτερο Παγκόσμιο Πόλεμο, οι μεγάλοι εργοδότες του Wheeling περιλαμβάνουν τώρα την υγειονομική περίθαλψη, την εκπαίδευση, το δίκαιο και τις νομικές υπηρεσίες, την ψυχαγωγία, τον τουρισμό και την ενέργεια.

* Στο Χουήλινγκ γεννήθηκε (1954) η Σύνθια Τζερμανόττα, η μητέρα της γνωστής τραγουδίστριας Λέιντυ Γκάγκα.

## Παραπομπές


## Εξωτερικοί σύνδεσμοι
* 

Χουηλινγκ
Κατηγορία:Έδρες κομητειών της Δυτικής Βιρτζίνια
Τουίν Φολς

Το **Τουίν Φολς** είναι πόλη στην πολιτεία Άινταχο των Ηνωμένων Πολιτειών Αμερικής, έδρα και η μεγαλύτερη πόλη ομώνυμης Κομητείας. Η ονομασία της σημαίνει «Δίδυμοι Καταρράκτες» και προήλθε από έναν τέτοιο διπλό καταρράκτη στην περιοχή. Στην απογραφή του 2020 η πόλη είχε πληθυσμό  51.807 κατοίκους. Είναι κτισμένη σε ευρεία πεδιάδα, στο χείλος του φαραγγιού που σχηματίζει ο μεγάλος ποταμός Σνέικ. Αποτελεί τη μεγαλύτερη πόλη σε ακτίνα 100 μιλίων (160 χιλιομέτρων) γύρω της.

## Παραπομπές


## Εξωτερικοί σύνδεσμοι
* 

Τουιν Φολς
Κατηγορία:Έδρες κομητειών του Άινταχο
Θεόδωρος Παρασκευάκος

Ο **Θεόδωρος Γεώργιος Παρασκευάκος**, γεννημένος στις 25 Μαρτίου 1937 στην Αθήνα, είναι Ελληνοαμερικανός εφευρέτης και επιχειρηματίας. Ο Παρασκευάκος αποφοίτησε από το Τμήμα Ηλεκτρολόγων Μηχανικών Ε.Μ.Π. στην Ελλάδα και υπηρέτησε για 28 μήνες ως εκπαιδευτής επικοινωνιών και ηλεκτρονικών στην Ελληνική Πολεμική Αεροπορία. Παρακολούθησε διάφορα μαθήματα ψηφιακής μηχανικής στην Αλαμπάμα και στη Φλόριντα, ενώ εργάστηκε για αρκετά χρόνια στην Boeing ως Ηλεκτρολόγος Μηχανικός.

## Αξιοσημείωτες εφευρέσεις

Οι πιο αξιοσημείωτες εφευρέσεις του Παρασκευάκου σχετίζονται με τη μετάδοση ηλεκτρονικών δεδομένων μέσω τηλεφωνικών γραμμών που αποτέλεσαν την αρχική βάση για αυτό που σήμερα είναι γνωστό ως αναγνώριση κλήσης. Ο Παρασκευάκος ξεκίνησε τη δουλειά του στον τομέα αυτό το 1968 ενώ εργαζόταν ως μηχανικός επικοινωνιών στην εταιρία τηλεπεικοινωνιών αεροσκαφών SITA και έκτοτε έχει εκδώσει πάνω από 20 διπλώματα ευρεσιτεχνίας παγκοσμίως με βάση αυτή την τεχνολογία. Ο πομπός και ο δέκτης δεδομένων του τέθηκαν σε εφαρμογή το 1971 στα αεροπλάνα σε μια απο τις εγκαταστάσεις της Boeing στο Χάντσβιλ της Αλαμπάμα.

## Διπλώματα ευρεσιτεχνίας

Ο Παρασκευάκος κατέχει πάνω από 50 διπλώματα ευρεσιτεχνίας παγκοσμίως, συμπεριλαμβανομένου ενός συστήματος επικοινωνίας ψηφιακού συναγερμού, το οποίο κάλυπτε επίσης χειροκίνητους ή φορητούς καρδιογράφους, αυτόματους μετρητές και Σταθεροποιητές Τάσης, επικοινωνίες ψηφιακών αυτόματων πωλητών, την τοξοβολία σε εσωτερικούς χώρους, τους αισθητήρες κάθετης στάθμευσης, έξυπνο δίκτυο επικύρωσης νομισμάτων και μια μέθοδο για την αναγνώριση γνήσιων/πλαστών χαρτονομισμάτων. Ίδρυσε, μεταξύ άλλων εταιρειών, την Metretek, Inc., την DataVend, Inc. και την Intelligent Currency Validation Network, Inc.
Ο Θεόδωρος Παρασκευάκος θεωρείται ο εφευρέτης του Έξυπνου Τηλεφώνου.

## Παραπομπές


Κατηγορία:Έλληνες εφευρέτες
Κατηγορία:Απόφοιτοι του Εθνικού Μετσόβιου Πολυτεχνείου
Κυτταρίτιδα (φλεγμονή)

: *Για το ζαρωμένο δέρμα λόγω συσσώρευσης λίπους δείτε [[Κυτταρίτιδα]]*

Η **κυτταρίτιδα** ή **φλεγμονώδης κυτταρίτιδα** (να μη συγχέεται με το ζαρωμένο δέρμα λόγω συσσώρευσης λίπους στον υποδόριο ιστό) είναι μια βακτηριακή φλεγμονή των εσωτερικών στρωμάτων του δέρματος, στον  εν τω βάθει υποδόριο ιστό. Προσβάλλει ειδικά το χόριο και το υποδόριο λίπος. Κάποια συμπτώματα είναι η ερυθρότητα σε μια περιοχή που αυξάνεται σε μέγεθος εντός ολίγων ημερών. Τα όρια της ερυθρότητας γενικά δεν είναι σαφή και το δέρμα μπορεί να είναι πρησμένο. Ενώ η ερυθρή περιοχή συχνά ασπρίζει υπό πίεση, αυτό δεν συμβαίνει πάντα. Η περιοχή της λοίμωξης είναι συνήθως επώδυνη. Σε κάποιες περιπτώσεις, ενδέχεται να προσβάλλονται τα λεμφαγγεία, ενώ ο ασθενής ενδέχεται να έχει πυρετό και να αισθάνεται κόπωση.

Τα πόδια και το πρόσωπο προσβάλλονται συχνότερα, αν και η κυτταρίτιδα είναι δυνατό να εμφανιστεί σε οποιοδήποτε μέρος του σώματος. Το πόδι συνήθως επηρεάζεται μετά από ασυνέχεια του δέρματος. Άλλοι παράγοντες κινδύνου είναι η παχυσαρκία, το οίδημα στα πόδια και η προχωρημένη ηλικία. Ειδικά για το πρόσωπο, συνήθως δεν προηγείται ασυνέχεια στο δέρμα. Τα βακτήρια που εμπλέκονται συνήθως είναι οι στρεπτόκοκκοι και ο χρυσίζων σταφυλόκοκκος. Σε αντίθεση με την κυτταρίτιδα, το ερυσίπελας είναι μια βακτηριακή λοίμωξη που προσβάλλει τα πιο επιφανειακά στρώματα του δέρματος, παρουσιάζεται με κατά τόπους ερυθρότητα με σαφή όρια και συνήθως συνδυάζεται με πυρετό. Η διάγνωση γίνεται συνήθως βάσει συμπτωμάτων, ενώ σπάνια είναι δυνατή η κυτταροκαλλιέργεια.  Πριν από τη διάγνωση, θα πρέπει να αποκλειστούν κάποιες σοβαρότερες λοιμώξεις, όπως μια υποκείμενη οστεομυελίτιδα ή νεκρωτική απονευρωσίτιδα.

## Θεραπεία
Η θεραπεία γίνεται συνήθως με αντιβιοτικά τα οποία λαμβάνονται από το στόμα, όπως η κεφαλεξίνη, η αμοξικιλλίνη και η κλοξακιλλίνη. Σε περιπτώσεις σοβαρής αλλεργίας στην πενικιλίνη, μπορεί να συνταγογραφηθεί ερυθρομυκίνη ή κλινταμυκίνη. Σε περιπτώσεις ανησυχίας για χρυσίζοντα σταφυλόκοκκο (MRSA), που είναι ανθεκτικός στη μεθικιλλίνη, μπορεί επίσης να συνταγογραφηθεί δοξυκυκλίνη ή τριμεθοπρίμη/σουλφαμεθοξαζόλη. Συνιστάται προσοχή όταν υπάρχει πύον ή έχουν προηγηθεί άλλες λοιμώξεις από MRSA. Ενδέχεται να χρειαστεί ανύψωση της προσβεβλημένης περιοχής καθώς και χορήγηση αναλγητικών.

Μια πιθανή επιπλοκή είναι η δημιουργία αποστήματος. Στο 95% περίπου των περιπτώσεων, η κατάσταση βελτιώνεται μετά από θεραπεία διάρκειας 7–10 ημερών. Στους ασθενείς που πάσχουν από διαβήτη, ωστόσο, η πρόγνωση συχνά είναι λιγότερο αισιόδοξη. 

## Δημογραφικά στοιχεία
Το 2015, κυτταρίτιδα παρουσίασαν περίπου 21,2 εκατομμύρια άτομα. Στις Ηνωμένες Πολιτείες, υπολογίζεται ότι 2 στα 1.000 άτομα ετησίως προσβάλλονται στη γάμπα. Το 2015, η κυτταρίτιδα οδήγησε σε 16.900 περίπου θανάτους σε παγκόσμιο επίπεδο. Στο Ηνωμένο Βασίλειο, το 1,6% των εισαγωγών σε κάποιο νοσοκομείο είχε ως αίτιο την κυτταρίτιδα.

## Παραπομπές


Κατηγορία:Φλεγμονές
Κατηγορία:Μυοσκελετικές παθήσεις
Μιχάλης Γιαννακάκης

Ο **Μιχάλης Γιαννακάκης** (γεννημένος στις 13 Σεπτεμβρίου 1953 στην Αθήνα) είναι καθηγητής επιστήμης υπολογιστών στο Πανεπιστήμιο Κολούμπια. Είναι γνωστός για το έργο του στους τομείς της υπολογιστικής πολυπλοκότητας, των βάσεων δεδομένων και άλλων συναφών πεδίων. Το 2005 του απονεμήθηκε το Βραβείο Ντόναλντ Κνουθ.

## Εκπαίδευση και σταδιοδρομία
Ο Γιαννακάκης αποφοίτησε από το Εθνικό Μετσόβιο Πολυτεχνείο το 1975 με δίπλωμα ηλεκτρολόγου μηχανικού. Το 1979 απέκτησε διδακτορικό στην επιστήμη υπολογιστών από το Πανεπιστήμιο Πρίνστον, με διατριβή με τίτλο: «The Complexity of Maximum Subgraph Problems».

Το 1978 εντάχθηκε στα Bell Labs και από το 1991 έως το 2001 διετέλεσε διευθυντής του Τμήματος Ερευνών Αρχών Υπολογισμού. Στη συνέχεια εργάστηκε στα Avaya Laboratories μέχρι το 2002. Το 2002 εντάχθηκε στο Πανεπιστήμιο Στάνφορντ, ενώ από το 2004 είναι καθηγητής στο Πανεπιστήμιο Κολούμπια, κατέχοντας την έδρα Percy K. και Vida L. W. Hudson.

Διετέλεσε μέλος και αρχισυντάκτης (1998–2003) της συντακτικής επιτροπής του περιοδικού *SIAM Journal on Computing*, καθώς και μέλος της επιτροπής του *Journal of the ACM* (1986–2000). Έχει συμμετάσχει σε επιτροπές συνεδρίων, όπως το ACM Symposium on Principles of Database Systems και το IEEE Symposium on Foundations of Computer Science.

Ως τον Ιούνιο του 2020, οι δημοσιεύσεις του έχουν συγκεντρώσει σχεδόν 35.000 αναφορές, με h-index 93.

## Ερευνητικό έργο
Ο Γιαννακάκης έχει συνεισφέρει σημαντικά στους τομείς της θεωρία πολυπλοκότητας, της θεωρίας βάσεων δεδομένων, της επαλήθευσης και δοκιμών λογισμικού, και της αλγοριθμικής θεωρίας γράφων.

Στην πολυπλοκότητα, μαζί με τον Χρήστο Παπαδημητρίου, εισήγαγε τις κλάσεις Max-NP και Max-SNP το 1988. Το 1993, μαζί με τον Κάρστεν Λουντ, ανέλυσαν τη δυσκολία προσεγγιστικών λύσεων για προβλήματα όπως ο χρωματισμός γράφου .

Στη θεωρία βάσεων δεδομένων, μελέτησε τις ακυκλικές βάσεις δεδομένων, τις ακυκλικές συγκεντρωτικές ερωτήσεις και τις πολιτικές κλειδώματος μη δύο φάσεων.

Στην επαλήθευση λογισμικού, ανέπτυξε αλγορίθμους για την επαλήθευση ιδιοτήτων χρονισμού σε πεπερασμένα συστήματα, μελέτησε την πολυπλοκότητα πιθανοκρατικών μοντέλων, και συνεργάστηκε στη μέθοδο Adaptive Model Checking. Επίσης, μελέτησε τη πραγματοποίηση και επαλήθευση διαγραμμάτων ακολουθίας μηνυμάτων (MSC).

## Βραβεύσεις και διακρίσεις
Ο Γιαννακάκης είναι μέλος της Εθνικής Ακαδημίας Μηχανικής και της Εθνικής Ακαδημίας Επιστημών των ΗΠΑ. Έχει τιμηθεί με το Βραβείο Κνουθ, το Βραβείο Διακεκριμένου Τεχνικού Προσωπικού και το Χρυσό Βραβείο Προέδρου των Bell Labs. Είναι εταίρος της Ένωσης Υπολογιστικών Μηχανημάτων (Association for Computing Machinery, ACM) και των Bell Labs. Το 2020 εκλέχθηκε μέλος της Αμερικανική Ακαδημία Τεχνών και Επιστημών (American Academy of Arts and Sciences) .

## Παραπομπές


## Εξωτερικοί σύνδεσμοι
* Ο Μιχάλης Γιαννακάκης στην ιστοσελίδα του πανεπιστημίου Κολούμπια.

Κατηγορία:Μέλη της Εθνικής Ακαδημίας Επιστημών των Ηνωμένων Πολιτειών
Κατηγορία:Έλληνες πανεπιστημιακοί του 20ού αιώνα
Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Αμερικανοί επιστήμονες υπολογιστών
Κατηγορία:Έλληνες επιστήμονες υπολογιστών
Α΄ κατηγορία πετοσφαίρισης γυναικών Κύπρου 2024-25

## Σύστημα Διεξαγωγής

Στο πρωτάθλημα της Α΄ κατηγορίας 2024-25 συμμετείχαν 8 ομάδες. Διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Μετά την ολοκλήρωση των 14 αγωνιστικών (Α΄ φάση) οι ομάδες χωρίστηκαν σε 2 ομίλους, ανάλογα με τη θέση τους, δίνοντας αγώνες κατάταξης (Β΄ φάση). Στους αγώνες κατάταξης μεταφέρθηκαν τα αποτελέσματα, οι βαθμοί, τα σετ και οι πόντοι της Α΄ φάσης.

Οι ομάδες στις θέσεις 1-4 διαγωνίστηκαν για την κατάκτηση του πρωταθλήματος. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς.

Οι ομάδες στις θέσεις 5-8 αναμετρήθηκαν αναμεταξύ τους από δύο φορές, μία εντός και μία εκτός έδρας. Η τελευταία ομάδα διαβαθμίστηκε στη Β' κατηγορία.
## Βαθμολογία κανονικής διάρκειας Α' κατηγορίας πετοσφαίρισης γυναικών Κύπρου 2024-2025

## Τελική βαθμολογία για τις θέσεις 1-4 Α' κατηγορίας πετοσφαίρισης γυναικών Κύπρου 2024-2025

Πρωταθλήτρια ομάδα η Ολυμπιάδα Νεαπόλεως. Η ΑΕΛ τερμάτισε στην δεύτερη θέση υπερτερώντας στην ισοβαθμία του Απόλλωνα αφού υπερτερούσε στον αριθμό συνολικών νικών. (15 έναντι 13).

## Τελική βαθμολογία για τις θέσεις 5-8 Α' κατηγορίας πετοσφαίρισης γυναικών Κύπρου 2024-2025

Στην Β' κατηγορία υποβιβάστηκε ο Δικέφαλος Γερίου.

Κατηγορία:Α΄ κατηγορία πετοσφαίρισης γυναικών Κύπρου
Κατηγορία:Πετοσφαίριση το 2024
Κατηγορία:Πετοσφαίριση το 2025
Αναστασία Αϊλαμάκη

Η **Αναστασία Αϊλαμάκη** είναι καθηγήτρια Πληροφορικής στο Ομοσπονδιακή Πολυτεχνική Σχολή της Λωζάνης (EPFL) στην Ελβετία και διευθύντρια του εργαστηρίου Data-Intensive Applications and Systems (DIAS). Είναι επίσης συνιδρύτρια της ελβετικής εταιρείας RAW Labs SA, που αναπτύσσει υποδομές για ανάλυση ετερογενούς μεγάλου όγκου δεδομένων σε πραγματικό χρόνο. Υπήρξε αναπληρώτρια καθηγήτρια στο Πανεπιστήμιο Κάρνεγκι Μέλον.

Το ερευνητικό της έργο επικεντρώνεται στα συστήματα βάσεων δεδομένων, με έμφαση στη συμπεριφορά τους σε σύγχρονο υλικό επεξεργαστών και αποθήκευσης.

## Σπουδές
Σπούδασε επιστήμη υπολογιστών στο Πανεπιστήμιο Πατρών και συνέχισε με μεταπτυχιακές σπουδές στο Πολυτεχνείο Κρήτης και το Πανεπιστήμιο Ρότσεστερ. Το διδακτορικό της δίπλωμα στην επιστήμη υπολογιστών το έλαβε από το Πανεπιστήμιο Ουισκόνσιν–Μάντισον το 2000.

## Σταδιοδρομία
Έχει τιμηθεί με δέκα βραβεία *Best Paper* και *Best Demo*, καθώς και με το βραβείο *Νεαρός ερευνητής* του Ευρωπαϊκού Ιδρύματος Επιστημών. Το 2013 έλαβε το *ERC Consolidator Grant* για το έργο ViDa, με αντικείμενο τη μετατροπή ακατέργαστων δεδομένων σε πληροφορία μέσω εικονικοποίησης. Είναι *Εταρος* των IEEE και της Ένωση Υπολογιστικών Μηχανημάτων (Association for Computing Machinery, ACM), μέλος της Academia Europaea, και Αντιπρόεδρος της ομάδας SIGMOD της ACM. Είναι επίσης μέλος του δικτύου εμπειρογνωμόνων του Παγκόσμιο Οικονομικό Φόρουμ και μέντορας στο πρόγραμμα CRA-W.

Έχει συγγράψει περισσότερα από 200 επιστημονικά άρθρα με κριτές, που έχουν δημοσιευθεί σε συνέδρια και περιοδικά.

## Διακρίσεις

* **Βραβείο SIGMOD Edgar F. Codd Innovations (2019)**: για σημαντικές και διαρκείς καινοτομίες στον τομέα των συστημάτων βάσεων δεδομένων.
* **Βραβείο NEMITSAS (2018) στον τομέα της Πληροφορικής**: απονεμήθηκε από τον Πρόεδρο της Κυπριακής Δημοκρατίας για διεθνώς αναγνωρισμένο επιστημονικό έργο.
* **Fellow του IEEE (2018)**: για τη συνεισφορά της σε βάσεις δεδομένων προσανατολισμένες στο υλικό και στη διαχείριση επιστημονικών δεδομένων.
* **Fellow της ACM (2015)**: για συνεισφορά στον σχεδιασμό, την υλοποίηση και την αξιολόγηση σύγχρονων συστημάτων βάσεων δεδομένων.

## Παραπομπές

Κατηγορία:Κύπριοι επιστήμονες
Κατηγορία:Αμερικανοί επιστήμονες υπολογιστών
Κατηγορία:Μέλη της Academia Europaea
Εμζάριος Μπεντινίδης

Ο **Εμζάριος Μπεντινίδης** (γεννημένος ως **Εμζάρ Μπεντινεϊσβίλι** στις 16 Αυγούστου 1975 στην Τιφλίδα) είναι αθλητής της ελευθέρας πάλης, γεωργιανής καταγωγής. Αγωνίστηκε για τη Γεωργία στους Ολυμπιακούς Αγώνες του 2000 και για την Ελλάδα στους Ολυμπιακούς του 2004 και του 2008. Στους Ολυμπιακούς του 2008 συμμετείχε στην κατηγορία των 74 κιλών στην ελευθέρα πάλη, όπου αποκλείστηκε στα προημιτελικά από τον Σόσλαν Τίγκιεφ από το Ουζμπεκιστάν.

Κατέκτησε το χάλκινο μετάλλιο στο Ευρωπαϊκό Πρωτάθλημα Πάλης 2008. Σήμερα εργάζεται ως προπονητής του Ινδού παλαιστή Μπαζράνγκ Πούνια, ο οποίος κέρδισε το χάλκινο μετάλλιο στους Ολυμπιακούς Αγώνες του Τόκιο το 2020.

## Παραπομπές


## Εξωτερικοί σύνδεσμοι
* Βιογραφικό στην ιστοσελίδα των Ολυμπιακών Αγώνων του Πεκίνου
* Ο Εμζάριος Μπεντινίδης  στην olympedia.org
* Ο Εμζάριος Μπεντινίδης στη βάση δεδομένων whatsmat.uww.org

Κατηγορία:Έλληνες παλαιστές
Ευρωπαϊκό Πρωτάθλημα Σκοποβολής 300 μέτρων Τουφεκιού 1977

Το **Ευρωπαϊκό Πρωτάθλημα Σκοποβολής 300 μέτρων Τουφεκιού 1977** ήταν η 2η διοργάνωση του Ευρωπαϊκού Πρωταθλήματος Σκοποβολής 300 μέτρων Τουφεκιού, που διεξήχθη υπό την εποπτεία της Παγκόσμιας Ομοσπονδίας Αγωνιστικής Σκοποβολής (ISSF). Η διοργάνωση πραγματοποιήθηκε στο Βίντερτουρ, στην Ελβετία μεταξύ 9 και 11 Σεπτεμβρίου του 1977. Διεξήχθησαν 10 αγωνίσματα ανδρών, 5 ατομικά και 5 ομαδικά.

Στον πίνακα των μεταλλίων την πρώτη θέση κατέκτησε η Σοβιετική Ένωση με 6 χρυσά μετάλλια και 13 συνολικά. Η Ελβετία κέρδισε τη δεύτερη θέση με 2 χρυσά μετάλλια και 6 συνολικά. Την τρίτη θέση κατέκτησε η Μεγάλη Βρετανία με 1 χρυσό μετάλλιο και 2 συνολικά.

## Πίνακας μεταλλίων

## Παραπομπές


1977
Κατηγορία:Αθλητισμός στην Ελβετία
Κατηγορία:Σκοποβολή το 1977
Ελισάβετ Τελτσίδου

Η **Ελισάβετ Τελτσίδου** (8 Νοεμβρίου 1995) είναι Ελληνίδα αθλήτρια του τζούντο.

Το 2021, συμμετείχε στην κατηγορία των 70 κιλών γυναικών στους Θερινούς Ολυμπιακούς Αγώνες του 2020 στο Τόκιο, στην Ιαπωνία.

Το 2019, κατέκτησε το χρυσό μετάλλιο στο Γκραν Πρι της Αττάλειας στην κατηγορία των 70 κιλών.

Το 2022, κατέκτησε ένα από τα χάλκινα μετάλλια στην κατηγορία των 70 κιλών στους Μεσογειακούς Αγώνες που πραγματοποιήθηκαν στο Οράν της Αλγερίας.

Το ίδιο έτος, κέρδισε το πρώτο της χρυσό μετάλλιο σε Grand Slam, στο  Άμπου Ντάμπι, νικώντας την Γκαμπριέλα Βίλεμς από το Βέλγιο.

## Παραπομπές

## Εξωτερικοί σύνδεσμοι

* Προφίλ στην IJF.org
* Προφίλ στο JudoInside

Κατηγορία:Έλληνες αθλητές του τζούντο
Κατηγορία:Αθλητές στους Ευρωπαϊκούς Αγώνες 2019
Κατηγορία:Αθλητές στους Θερινούς Ολυμπιακούς Αγώνες 2020
Κατηγορία:Αθλητές στους Θερινούς Ολυμπιακούς Αγώνες 2024
Κατηγορία:Έλληνες αθλητές στους Θερινούς Ολυμπιακούς Αγώνες
Κατηγορία:Αθλητές στους Μεσογειακούς Αγώνες 2022
Κατηγορία:Έλληνες Μεσογειονίκες
Ευρωπαϊκό Πρωτάθλημα Σκοποβολής 300 μέτρων Τουφεκιού 1959

Το **Ευρωπαϊκό Πρωτάθλημα Σκοποβολής 300 μέτρων Τουφεκιού 1959** ήταν η 1η διοργάνωση του Ευρωπαϊκού Πρωταθλήματος Σκοποβολής 300 μέτρων Τουφεκιού, που διεξήχθη υπό την εποπτεία της Παγκόσμιας Ομοσπονδίας Αγωνιστικής Σκοποβολής (ISSF). Η διοργάνωση πραγματοποιήθηκε στο Βίντερτουρ, στην Ελβετία μεταξύ 25 και 26 Αυγούστου του 1959. Διεξήχθησαν 6 αγωνίσματα ανδρών (5 ατομικά και 1 ομαδικό) και έλαβαν μέρος 13 αθλητές από 4 χώρες.

Στον πίνακα των μεταλλίων την πρώτη θέση κατέκτησε η Σοβιετική Ένωση με 6 χρυσά μετάλλια και 12 συνολικά. Η Φινλανδία κέρδισε τη δεύτερη θέση με 2 αργυρά μετάλλια και 4 συνολικά. Την τρίτη θέση κατέκτησε η Δανία και η Ελβετία με 1 χάλκινο μετάλλιο έκαστη.

## Πίνακας μεταλλίων

## Παραπομπές


1959
Κατηγορία:Αθλητισμός στην Ελβετία
Κατηγορία:Σκοποβολή το 1959
Ευρωπαϊκό Πρωτάθλημα Σκοποβολής 300 μέτρων Τουφεκιού 1981

Το **Ευρωπαϊκό Πρωτάθλημα Σκοποβολής 300 μέτρων Τουφεκιού 1981** ήταν η 3η διοργάνωση του Ευρωπαϊκού Πρωταθλήματος Σκοποβολής 300 μέτρων Τουφεκιού, που διεξήχθη υπό την εποπτεία της Παγκόσμιας Ομοσπονδίας Αγωνιστικής Σκοποβολής (ISSF). Η διοργάνωση πραγματοποιήθηκε στο Όουλου, στη Φινλανδία μεταξύ 15 και 20 Ιουνίου του 1981. Διεξήχθησαν 10 αγωνίσματα ανδρών (5 ατομικά και 5 ομαδικά) και έλαβαν μέρος 25 αθλητές από 5 χώρες.

Στον πίνακα των μεταλλίων την πρώτη θέση κατέκτησε η Σοβιετική Ένωση με 6 χρυσά μετάλλια και 12 συνολικά. Η Ελβετία κέρδισε τη δεύτερη θέση με 2 χρυσά μετάλλια και 7 συνολικά. Την τρίτη θέση κατέκτησε η Φινλανδία με 2 χρυσά μετάλλια και 4 συνολικά.

## Πίνακας μεταλλίων

## Παραπομπές


1981
Κατηγορία:Αθλητισμός στη Φινλανδία
Κατηγορία:Σκοποβολή το 1981
Ευρωπαϊκό Πρωτάθλημα Σκοποβολής 300 μέτρων Τουφεκιού 1985

Το **Ευρωπαϊκό Πρωτάθλημα Σκοποβολής 300 μέτρων Τουφεκιού 1985** ήταν η 5η διοργάνωση του Ευρωπαϊκού Πρωταθλήματος Σκοποβολής 300 μέτρων Τουφεκιού, που διεξήχθη υπό την εποπτεία της Παγκόσμιας Ομοσπονδίας Αγωνιστικής Σκοποβολής (ISSF). Η διοργάνωση πραγματοποιήθηκε στη Ζυρίχη, στην Ελβετία μεταξύ 6 και 9 Σεπτεμβρίου του 1985. Διεξήχθησαν 10 αγωνίσματα ανδρών (5 ατομικά και 5 ομαδικά) και έλαβαν μέρος 22 αθλητές από 5 χώρες.

Στον πίνακα των μεταλλίων την πρώτη θέση κατέκτησε η Μεγάλη Βρετανία με 5 χρυσά μετάλλια και 9 συνολικά. Η Ελβετία κέρδισε τη δεύτερη θέση με 3 χρυσά μετάλλια και 9 συνολικά. Την τρίτη θέση κατέκτησε η Φινλανδία με 1 χρυσό μετάλλιο και 5 συνολικά.

## Πίνακας μεταλλίων

## Παραπομπές


1985
Κατηγορία:Αθλητισμός στην Ελβετία
Κατηγορία:Σκοποβολή το 1985
Κύπελλο Β΄ κατηγορίας πετοσφαίρισης γυναικών Κύπρου 2024-25

Το **Κύπελλο Β΄ κατηγορίας 2024-25** ήταν η 18η έκδοση του Κύπελλο Β΄ κατηγορίας Κύπρου. Συμμετείχαν οι 14 ομάδες της Β΄ κατηγορία 2024-25. Νικήτρια ήταν η Ομόνοια Λευκωσίας για πρώτη φορά στην ιστορία της.

## Α΄ φάση
Στην Α΄ φάση έγιναν μονοί αγώνες στην έδρα της ομάδας που κληρώθηκε ως γηπεδούχος. Η Ομόνοια και ο Α.Ο. Διόνυσος προκρίθηκαν χωρίς αγώνα. Ο πίνακας που ακολουθεί παρουσιάζει τα τελικά αποτελέσματα των αγώνων.




## Προημιτελικά
Στην προημιτελική φάση έγιναν μονοί αγώνες στην έδρα της ομάδας που κληρώθηκε ως γηπεδούχος. Ο πίνακας που ακολουθεί παρουσιάζει τα τελικά αποτελέσματα των αγώνων.

## Ημιτελικά
Στην ημιτελική φάση έγιναν μονοί αγώνες στην έδρα της ομάδας που κληρώθηκε ως γηπεδούχος. Ο πίνακας που ακολουθεί παρουσιάζει τα τελικά αποτελέσματα των αγώνων.

## Τελικός
Στον τελικό προκρίθηκαν η Ομόνοια και ο Κούρης Ερήμης. Το παιχνίδι διεξήχθη στις 16 Απριλίου 2025 στο Λευκόθεο στη Λευκωσία. Νικήτρια ήταν η Ομόνοια με σκορ 3-2 σετ (25-19, 25-17, 22-25, 21-25, 15-12).

## Παραπομπές
Ελληνική Ένωση Επιχειρηματιών

Η Ελληνική Ένωση Επιχειρηματιών (ΕΕΝΕ) ιδρύθηκε στην Αθήνα το 1987 από ένα σημαντικό αριθμό Ελλήνων επιχειρηματιών που δραστηριοποιούνται στην Ελληνική και διεθνή αγορά σε ένα ευρύ φάσμα κλάδων.

## Σκοπός και δράσεις
### Ο Σκοπός
Σκοπός της ΕΕΝΕ είναι η ανάπτυξη και προαγωγή της υγιούς επιχειρηματικότητας στην Ελλάδα μέσα από διάλογο με την πολιτική ηγεσία της Ελλάδας, ώστε να ακούγεται θετικά η φωνή του σύγχρονου ελληνικού επιχειρηματικού κόσμου. 

### Δράσεις
H EENE διοργανώνει τακτικά εκδηλώσεις των μελών της με μέλη της πολιτικής ηγεσίας και των πολιτικών φορέων της Ελλάδας, καθώς και των κυριότερων θεσμικών παραγόντων της χώρας, Πρέσβεις ξένων χωρών, ακαδημαϊκούς και κορυφαίους αναλυτές. 
Πραγματοποιεί συναντήσεις για την αναλυτικότερη προώθηση των θέσεών της για την Οικονομία με θεσμικούς παράγοντες στο πλαίσιο της συνεισφοράς της στο δημόσιο διάλογο.
## Διοικητικό συμβούλιο
Η σύνθεση του διοικητικού συμβουλίου της ΕΕΝΕ

## Παραπομπές


Κατηγορία:Ενώσεις εργοδοτών στην Ελλάδα
Καμ Φα

Η **Καμ Φα**, ορθότερα **Καμ Φάα** (*Cẩm Phả*) είναι παραλιακή πόλη και λιμάνι του βόρειου Βιετνάμ, στην Επαρχία Κουάνγκ Νιν. Στην απογραφή του 2019 ο πληθυσμός της πόλεως ήταν 190.232 κάτοικοι. Η ονομασία της πόλεως είναι κινεζικής προελεύσεως και αποδίδεται μεταφραζόμενη ως «μεγαλείο και ευρυχωρία» (锦普). Ο Βιετναμέζος ερευνητής Trần Chí Dõi, βασιζόμενος σε κείμενα του 18ου αιώνα, υποστηρίζει ότι το όνομα δημιουργήθηκε από τους Τάνκα, πιθανώς πειρατές που συχνά έφθαναν στον όρμο του Χα Λονγκ.

Το 1884 η διοίκηση του Καμ Φα αναλήφθηκε από τους Γάλλους. Στις 24 Αυγούστου 1886 ο Μπαβιανπούρ ίδρυσε στην Καμ Φα την Εταιρεία Γαιανθράκων του Τονκίνου (*Công ty Pháp mỏ than Bắc Kỳ*, γαλλ.*Société Francais des Charbonneges du Ton-Kin*, SFCT), που είχε το δικαίωμα εξορύξεως σε τρεις επαρχίες του βόρειου Βιετνάμ. 

## Παραπομπές


Καμ Φα
Γκένγκενμπαχ

Το **Γκένγκενμπαχ** () είναι μικρή πόλη της νοτιοδυτικής Γερμανίας, στη Βάδη-Βυρτεμβέργη, με 11.116 κατοίκους στο τέλος του 2022. Αποτελεί δημοφιλή τουριστικό προορισμό στο δυτικό άκρο του Μέλανος Δρυμού. Το Γκένγκενμπαχ είναι γνωστό για το παραδοσιακό αλεμανικό *Fasnacht* (*Fasend*), δηλαδή τον παραδοσιακό εορτασμό της Αποκριάς, στον οποίο κάτοικοι φορούν παραδοσιακές στολές με γλυπτές ξύλινες μάσκες. Η πόλη επίσης προβάλλει το γραφικό μεσαιωνικό κέντρο της πόλεως (*Altstadt*).

## Παραπομπές


## Εξωτερικοί σύνδεσμοι
* 

Γκενγκενμπαχ
Άνναμπεργκ-Μπούχολτς

Το **Άνναμπεργκ-Μπούχολτς** () είναι μικρή πόλη της ανατολικής Γερμανίας, στη Σαξονία, με 19.382 κατοίκους στο τέλος του 2022. Είναι κτισμένη σε μέσο υψόμετρο 600 μέτρα πάνω από την επιφάνεια της θάλασσας, στα Μεταλλευτικά Όρη (*Erzgebirge*), στην πλαγιά του χαμηλού βουνού Πέλμπεργκ (*Pöhlberg*), και αποτελεί την πρωτεύουσα του Διαμερίσματος Έρτσγκεμπιργκκράις. 

## Παραπομπές


## Εξωτερικοί σύνδεσμοι
* 

Κατηγορία:Πόλεις της Σαξονίας
Ελένη Διαμαντή

Η **Ελένη Διαμαντή** είναι Ελληνίδα μηχανικός και ερευνήτρια στο Εθνικό Κέντρο Επιστημονικών Ερευνών (Γαλλία) (CNRS) και διευθύντρια του Κέντρου Κβαντικής Πληροφορικής του Παρισιού (Paris Centre for Quantum Computing). Το 2018 της απονεμήθηκε ερευνητική επιχορήγηση εκκίνησης από το Ευρωπαϊκό Συμβούλιο Έρευνας (ERC Starting Grant).

## Νεανικά χρόνια και εκπαίδευση
Σπούδασε στο Εθνικό Μετσόβιο Πολυτεχνείο, όπου ειδικεύτηκε στην ηλεκτρολογία και μηχανική υπολογιστών. Συνέχισε μεταπτυχιακές σπουδές στις Ηνωμένες Πολιτείες, εντασσόμενη στο Πανεπιστήμιο Στάνφορντ για το μεταπτυχιακό της. Παρέμεινε στο ίδιο πανεπιστήμιο για τη διδακτορική της διατριβή, η οποία επικεντρώθηκε στην υλοποίηση συστημάτων κβαντικής κατανομής κλειδιού με μετατόπιση φάσης.

Μετά την αποφοίτησή της, επέστρεψε στην Ευρώπη και εργάστηκε στο Institut d'Optique ως υπότροφος του προγράμματος υποτροφιών Μαρία Σκλοντόφσκα-Κιουρί (Marie Skłodowska-Curie Actions). Το 2014 ολοκλήρωσε την υφηγεσία της στο Πανεπιστήμιο Paris Diderot.

## Ερευνητικό έργο και σταδιοδρομία
Η Διαμαντή διορίστηκε στο ερευνητικό προσωπικό του Εθνικού Κέντρου Επιστημονικών Ερευνών της Γαλλίας το 2009. Η έρευνά της επικεντρώνεται στην πειραματική κβαντική κρυπτογραφία και στην ανάπτυξη φωτονικών πηγών για κβαντικά δίκτυα. Παράλληλα με την ανάπτυξη λογισμικού κρυπτογράφησης με χρήση κβαντικής τεχνολογίας, ανέλαβε τη θέση της αναπληρώτριας διευθύντριας του Κέντρου Κβαντικής Πληροφορικής του Παρισιού. Σε αυτό το πλαίσιο συμμετέχει στη Κβαντική Σημαία (Quantum Flagship) της Ευρωπαϊκής Ένωσης .

Το 2013 της απονεμήθηκε το επιστημονικό βραβείο Prime d'Excellence Scientifique από το CNRS. Το 2018 έλαβε ερευνητική επιχορήγηση εκκίνησης (Starting Grant) από το Ευρωπαϊκό Συμβούλιο Έρευνας. Το 2024 της απονεμήθηκε το Μετάλλιο Καινοτομίας από το Εθνικό Κέντρο Επιστημονικών Ερευνών (Γαλλία).

## Παραπομπές


## Εξωτερικοί σύνδεσμοι

* Προσωπική ιστοσελίδα
* Προφίλ στην APS Physics

Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Έλληνες επιστήμονες υπολογιστών
Καμακούπα

Η **Καμακούπα** (πορτογ. *Camacupa*) είναι πόλη και δήμος της Ανγκόλας, ο ένας από τους εννέα δήμους στην Επαρχία Μπιέ. Στην απογραφή του 2014 η πόλη είχε πληθυσμό 141.760 κατοίκους, ενώ ο δήμος είχε πληθυσμό 154.928 κατοίκους. Η πόλη βρίσκεται στο κεντρικό μέρος της χώρας, σε μέσο υψόμετρο περίπου 1.480 μέτρα πάνω από την επιφάνεια της θάλασσας, πάνω στην κεντρική σιδηροδρομική γραμμή της Ανγκόλας, η οποία καταλήγει στον λιμένα της Μπενγκέλα. Το γεωδαισιακό κέντρο της χώρας βρίσκεται σε απόσταση 2,3 χιλιόμετρα δυτικά από το κέντρο της πόλεως, σε γεωγραφικές συντεταγμένες πλάτος 12°01′13″ Νότιο και μήκος 17°27′09,6″ Ανατολικό, σε υψόμετρο 1.509 μέτρα.

## Παραπομπές


Καμακουπα
Σον Λα

Το **Σον Λα** (*Sơn La*) είναι πόλη του βορειοδυτικού Βιετνάμ, πρωτεύουσα της ομώνυμης επαρχίας. Στην απογραφή του 2019 ο πληθυσμός της πόλεως ήταν 106.052 κάτοικοι, γεγονός που την καθιστά μια από τις μεγαλύτερες πόλεις του Βιετνάμ που βρίσκονται μακριά από τη θάλασσα.

Κατά την περίοδο των Δώδεκα Καντονίων των Τάι (*Σιπ-χοκ Τσάου Τάι*) τον 17ο αιώνα το Σον Λα ήταν φρούριο των Μαύρων Τάι.

## Διοικητικές διαιρέσεις
Η πόλη Σον Λα υποδιαιρείται σε 12 διοικητικά διαμερίσματα: επτά αστικά δημοτικά διαμερίσματα (τα Chiềng An, Chiềng Cơi, Chiềng Lề, Chiềng Sinh, Quyết Tâm, Quyết Thắng, Tô Hiệu) και 5 αγροτικά (κοινότητες), τα Chiềng Cọ, Chiềng Đen, Chiềng Ngần, Chiềng Xôm και Hua La.

## Κλίμα
Το Σον Λα, όπως και το μεγαλύτερο μέρος του βόρειου Βιετνάμ, έχει υγρό υποτροπικό κλίμα ξηρού χειμώνος (*Cwa* κατά Köppen), το οποίο δέχεται την επίδραση των μουσώνων της Ανατολικής Ασίας.

## Παραπομπές


## Εξωτερικοί σύνδεσμοι
* 

Σον Λα
Γεωργία Τσιλιγγίρη

**Γεωργία Τσιλιγκίρη** (γεννημένη στις 21 Ιουνίου 1972 στον Πειραιά) είναι Ελληνίδα αθλήτρια του στίβου και άλτρια του  άλματος επί κοντώ. Συμμετείχε στους Ολυμπιακούς Αγώνες του 2004 στην Αθήνα χωρίς να προκριθεί στον τελικό.

Έχει ατομικά ρεκόρ 4,47 μέτρα στον ανοιχτό στίβο (2004) και 4,37 μέτρα στον κλειστό στίβο (2002).

## Αγωνιστικό ρεκόρ

## Αναφορές

Κατηγορία:Αθλητές του στίβου στους Μεσογειακούς Αγώνες 2001
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Ελληνίδες αθλήτριες του άλματος επί κοντώ
Ευρωπαϊκό Πρωτάθλημα Σκοποβολής 300 μέτρων Τουφεκιού 1989

Το **Ευρωπαϊκό Πρωτάθλημα Σκοποβολής 300 μέτρων Τουφεκιού 1989** ήταν η 6η διοργάνωση του Ευρωπαϊκού Πρωταθλήματος Σκοποβολής 300 μέτρων Τουφεκιού, που διεξήχθη υπό την εποπτεία της Παγκόσμιας Ομοσπονδίας Αγωνιστικής Σκοποβολής (ISSF). Η διοργάνωση πραγματοποιήθηκε στο Λάχτι, στη Φινλανδία μεταξύ 22 Ιουλίου και 2 Αυγούστου του 1989. Διεξήχθησαν 10 αγωνίσματα ανδρών (5 ατομικά και 5 ομαδικά) και έλαβαν μέρος 26 αθλητές από 9 χώρες.

Στον πίνακα των μεταλλίων την πρώτη θέση κατέκτησε η Σοβιετική Ένωση με 4 χρυσά μετάλλια και 9 συνολικά. Η Μεγάλη Βρετανία κέρδισε τη δεύτερη θέση με 3 χρυσά μετάλλια. Την τρίτη θέση κατέκτησε η Σουηδία με 1 χρυσό μετάλλιο και 5 συνολικά.

## Πίνακας μεταλλίων

## Παραπομπές


1989
Κατηγορία:Αθλητισμός στη Φινλανδία
Κατηγορία:Σκοποβολή το 1989
Παύλος Παντελίδης

Ο **Παύλος Παντελίδης** (Αθήνα, 16 Σεπτεμβρίου 2002) είναι Έλληνας ποδοσφαιριστής που αγωνίζεται ως επιθετικός στον Παναθηναϊκό.

## Σταδιοδρομία
Ξεκίνησε τα πρώτα του ποδοσφαιρικά βήματα στις ακαδημίες του ΑΟ Νέας Ιωνίας, και έπειτα αγωνίστηκε στις ακαδημίες του Παναθηναϊκού, όπου παρέμεινε μέχρι και το καλοκαίρι του 2020, όταν έφυγε από την Κ17 της ομάδας και πήγε στη Θύελλα Ραφήνας.

### Θύελλα Ραφήνας

Τη σεζόν 2020–21 στα 19 του χρόνια πέτυχε 15 γκολ στο πρωτάθλημα της Γ’ Εθνικής και κατέκτησε τον τίτλο του πρώτου σκόρερ στον 5ο όμιλο της τρίτης κατηγορίας με τη φανέλα της Θύελλας Ραφήνας. 

### Κηφισιά

Η σεζόν του με τη Θύελλας Ραφήνας τράβηξε τα βλέμματα των ανθρώπων της Κηφισιάς και έτσι υπέγραψε το πρώτο του επαγγελματικό συμβόλαιο με την ομάδα των βορείων προαστίων στο Πρωτάθλημα Ελλάδας ποδοσφαίρου ανδρών. O Παντελίδης εκείνη τη χρονιά δόθηκε δανεικός στον Γ.Σ. Ηλιούπολης Αττικής. Στις 14 Απριλίου 2025, ο Παντελίδης σκόραρε το μοναδικό γκολ στην εκτός έδρας αναμέτρηση με την Καλαμάτα, δίνοντας στην ομάδα του μεγάλο πλεονέκτημα για την άνοδο.  

#### Ηλιούπολη (δανεισμός)

Ο δανεισμός στην Ηλιούπολη, η οποία αγωνίζεται στο πρωτάθλημα της Super League 2 απέφερε καρπούς, καθώς πραγματοποίησε 29 συμμετοχές σκοράροντας εννέα γκολ και δίνοντας τέσσερις ασίστ σε περισσότερα από 2.200 λεπτά συμμετοχής.

### Παναθηναϊκός
Στις 30 Οκτωβρίου 2025, υπέγραψε επίσημα συμβόλαιο με τον Παναθηναϊκό έναντι 800 χιλιάδων ευρώ για 3,5 χρόνια. Αν και η ενσωμάτωσή του στον σύλλογο αρχικά προοριζόταν για το καλοκαίρι του 2026, ο παίκτης τελικά ενσωματώθηκε στις 5 Ιανουαρίου 2026.  

## Καριέρα στην Εθνική
Στις 6 Οκτωβρίου 2025, ο Παντελίδης κλήθηκε από τον Ιβάν Γιοβάνοβιτς για πρώτη φορά στην Εθνική Ελλάδος.

## Διακρίσεις

### Σε συλλόγους

#### Α.Ε. Κηφισιά

* Σούπερ Λιγκ 2: 2024–25

## Παραπομπές

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Γ.Σ. Ηλιούπολης Αττικής
Κατηγορία:Ποδοσφαιριστές Α.Ε. Κηφισιάς
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παναθηναϊκού
Πολύμνια Αθανασιάδη

Η **Πολυμνία Αθανασιάδη** ( 23 Σεπτεμβρίου 1946) είναι ιστορικός που ειδικεύεται στη θρησκευτική και πολιτιστική ιστορία της ύστερης αρχαιότητας, και ιδιαίτερα στη μετάβαση από τη νεοπλατωνική στην ισλαμική θεολογία. Διετέλεσε καθηγήτρια Αρχαίας Ιστορίας στο Πανεπιστήμιο Αθηνών. Ταξίδεψε συχνά στην Εγγύς και Μέση Ανατολή (από την Τουρκία μέχρι το Ιράν) και κατέγραψε τις εντυπώσεις της από τη διαδρομή της από την Ανατολία έως τη βόρεια Συρία. 

## Καριέρα
Η Αθανασιάδη σπούδασε φιλολογία στα πανεπιστήμια Αθηνών και Σορβόννης, καθώς και ιστορία στο Somerville College του Πανεπιστημίου της Οξφόρδης, όπου ολοκλήρωσε το διδακτορικό της το 1976 με τίτλο *Ένας αυτοκράτορας και ο Ελληνισμός: μελέτες στη σκέψη και τη δράση του αυτοκράτορα Ιουλιανού.* Υπήρξε καθηγήτρια Αρχαίας Ιστορίας στο Πανεπιστήμιο Αθηνών από το 1986 μέχρι τη συνταξιοδότησή της το 2013. Υπήρξε εταίρος του *Centre for Greek Studies* στο Πανεπιστήμιο του Χάρβαρντ (1979-1980) και διετέλεσε επισκέπτρια εταίρος στο Πανεπιστήμιο της Οξφόρδης (1990–91), στο Πρίνστον (1995) και στη Μόσχα (1999). Ήταν υπότροφος του Κοινωφελούς Ιδρύματος Αλέξανδρος Ωνάσης στα πανεπιστήμια του Χάρβαρντ, της Κολούμπια, του Ντιουκ και του Μπέρκλεϊ (2004). Στο Παρίσι δίδαξε σε κύκλους διαλέξεων στην École Pratique des Hautes Études (2002) και στο Κολλέγιο της Γαλλίας (2006). Επιμελήθηκε τη σειρά *΄Υστερη Αρχαιότητα* για τις εκδόσεις Κατάρτι και ήταν συντονίστρια της ελληνικής ομάδας του διεθνούς επιστημονικού προγράμματος *FIGURA. La représentation du divin dans les sociétés grecque et romaine* (2008–2011), το οποίο χρηματοδοτήθηκε από την *UMR 8585 (Centre Glotz) des Centre national de la recherche scientifique*.

## Επιλεγμένες δημοσιεύσεις

* *Julian and Hellenism: An Intellectual Biography*, Oxford: Clarendon Press, 1981· 2η έκδ. Λονδίνο: Routledge, 1992, ανατύπωση 2014. Μεταφράσεις στα ιταλικά (1984, 1994). Αναθεωρημένη έκδοση στα ελληνικά: *Ιουλιανός: μια βιογραφία*, Αθήνα: ΜΙΕΤ, 2001, 2005.
* *Στο Σύνορο του Ευφράτη* (ταξιδιωτικό χρονικό για την Ανατολική Τουρκία), Αθήνα: Δόμος, 1985· Αθήνα: Απαμεία.
* *Πνοές* (σχολιασμένη ελληνική μετάφραση 99 ποιημάτων του Ισμαήλ Εμρέ), Αθήνα: Δόμος, 1991.
* *Γιουνούς Εμρέ* (έκδοση και μετάφραση 51 ποιημάτων του Γιουνούς Εμρέ), Αθήνα: Απαμεία, 1996.
* *Damascius: The Philosophical History: Text with translation and notes*, Αθήνα: Απαμεία, 1999.
* (επιμ. με M. Frede), *Pagan Monotheism in Late Antiquity*, Oxford: Clarendon Press, 1999.
* *La Lutte pour l’orthodoxie dans le platonisme tardif. De Numénius à Damascius*, Παρίσι: Les Belles Lettres, 2006.
* *Vers la pensée unique. La montée de l’intolérance dans l’Antiquité tardive*, Παρίσι: Les Belles Lettres, 2010. Αναθεωρημένη έκδοση στα ελληνικά: *Η άνοδος της μονοδοξίας στην Ύστερη Αρχαιότητα*, Αθήνα: Εστία, 2017, 2018.
* *Mutations of Hellenism in Late Antiquity – Variorum Collected Studies*, Farnham: Ashgate, 2015.

## Παραπομπές


Κατηγορία:Έλληνες ιστορικοί του 20ού αιώνα
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 20ού αιώνα
Η ασκητική της αγάπης

**Η ασκητική της αγάπης** είναι ορθόδοξο χριστιανικό βιβλίο του 1996 της μοναχής Γαβριηλίας Γεωργίου για την Αγία Γαβριηλία Παπαγιάννη. Στα Ελληνικά έως και το 2009 το βιβλίο είχε κάνει 21 εκδόσεις, το 1999 μεταφράστηκε στα Αγγλικά, το 2000 στα Ρωσικά, ενώ έχει μεταφραστεί και στα Αραβικά, Γαλλικά και Σερβικά.

## Περιεχόμενο
Το βιβλίο αποτελείται από πρόλογο, εισαγωγή, τη βιογραφία της Αγίας Γαβριηλίας Παπαγιάννη που εκτείνεται σε δεκαεπτά κεφάλαια (1. Κωνσταντινούπολη, 2. Θεσσαλονίκη, 3. Αθήνα, 4. Αγγλία, 5. Ελλάδα, 6. Αναχωρήτρια, 7. Ινδία, 8. Βηθανία, 9. Ένα κομποσχοίνι, 10. 1963-1966, 11. Νέα Ιερουσαλήμ, 12. Στην Αφρική, 13. Οδοιπόρος, 14. Το σπίτι των αγγέλων, 15. Στην Αίγινα, 16. Η δοκιμασία, 17. Στη Λέρο), λόγους της αγίας πάνω σε διάφορα θέματα (για την αγάπη, τον έρωτα, την ταπείνωση, το Άγιο Πνεύμα, την αγιότητα, τη σοφία, τους αγγέλους, την αμαρτία, την αδικία, τον γάμο, τη Δευτέρα Παρουσία, τον εγωισμό, την εκκλησία, την ειρήνη, την ελευθερία, τους εφήβους, τα παιδιά, τη ζωή, τη Θεία Κοινωνία, την προσευχή, την ιεραποστολή, την κακία, τη λέπρα, τη μετενσάρκωση, τον μοναχισμό, τη νηστεία, την Παναγία, την πίστη, την πολιτική, τα πολιτεύματα, τη σιωπή, τη στενοχώρια, την υγεία, την υπερηφάνεια, την υπομονή, τη φιλία, τον φόβο, τον θάνατο, τη φυσιοθεραπεία, την ψυχή και πολλά άλλα), 388 αποφθέγματα της αγίας, αποσπάσματα από επιστολές της, μία ενότητα για την εκδημία της αγίας, επίλογο, μία ενότητα στην οποία γράφουν για την αγία άνθρωποι που τη γνώρισαν και τέλος τις ευχαριστίες από τη συγγραφέα του βιβλίου.

## Παραπομπές


## Εξωτερικοί σύνδεσμοι
* Ελένη Γκίκα. *[https://www.fractalart.gr/i-askitiki-tis-agapis/ Το βιβλίο κι ο συγγραφέας του: «Μπορείς, Αυρηλάκι μου εσύ, να κάνεις μια μύγα;»].* fractalart.gr. 17/10/2023. Ανακτήθηκε στις 17/04/2025.

Κατηγορία:Ορθοδοξία
Κατηγορία:Χριστιανικά κείμενα
Μάχη του Λεσκοβικίου

Η **μάχη του Λεσκοβικίου** ήταν ένοπλη σύγκρουση του Β΄ Παγκοσμίου Πολέμου. Διεξήχθη τον Μάιο του 1943 στην Αλβανία, μεταξύ των παρτιζάνων αντιστασιακών του Εθνικού Απελευθερωτικού Μετώπου Αλβανίας (αλβανικά: LANÇ) και των ιταλικών δυνάμεων Κατοχής. Αναφέρεται ως μια εν τέλει επιτυχία των ανταρτών που υποχρέωσαν τις ιταλικές δυνάμεις να εγκαταλείψουν λίγες ημέρες αργότερα το Λεσκοβίκι, το οποίο όμως πυρπολήθηκε από τα αποχωρούντα στρατεύματα.

## Υπόβαθρο
Στα μέσα του 1943 είχαν συμπληρωθεί τέσσερα χρόνια Κατοχής στην Αλβανία ως αποτέλεσμα της επιτυχημένης ιταλικής εισβολής του 1939 και της επακόλουθης προσάρτησης της χώρας στη Φασιστική Ιταλία υπό τη μορφή της προσωπικής ένωσης με το ιταλικό στέμμα. Παράλληλα, στην περιοχή της νότιας Αλβανίας ήταν έντονη η παρουσία της κομμουνιστικής αντιστασιακής οργάνωσης LANÇ. Τον Μάιο του 1943, η ηγεσία της οργάνωσης αποφάσισε την επίθεση εναντίον της ιταλικής φρουράς του Λεσκοβικίου, μιας κωμόπολης κοντά στα ελληνοαλβανικά σύνορα.

Εκείνη την εποχή, οι ιταλικές δυνάμεις στο Λεσκοβίκι αποτελούνταν από ένα τάγμα πεζικού ενισχυμένο με στρατιώτες μηχανικού και σωμάτων επιμελητείας, εφοδιασμού κλπ, καθώς και από μια μικρή δύναμη καραμπινιέρων. Εχθρικές πηγές τους υπολόγιζαν σε 400 ένοπλους. Οι δυνάμεις που ανέλαβαν την επίθεση ανέρχονταν σε περίπου 600-700 αντάρτες από την περιοχή της Κορυτσάς με επικεφαλής τον Νετζίπ Βιντσάνι.

## Η μάχη
Η επίθεση ξεκίνησε μεταξύ της 16ης και 17ης Μαΐου. Κατά τη διάρκεια της μάχης, οι Αλβανοί αντάρτες καθήλωσαν τους Ιταλούς στους στρατώνες τους, κατέλαβαν σημαντικό μέρος της κωμόπολης και παράλληλα πραγματοποίησαν επιτυχημένες ενέδρες εναντίον των ενισχύσεων που στάλθηκαν από γειτονικές περιοχές, προξενώντας τους απώλειες. Ωστόσο δεν κατάφεραν να κάμψουν την αντίσταση των αμυνομένων εντός του Λεσκοβικίου.

Σύμφωνα με τους ισχυρισμούς των αλβανικών πηγών, η σύγκρουση προκάλεσε βαριές απώλειες στα ιταλικά στρατεύματα, της τάξεως των 200 νεκρών και 150 τραυματιών, συν την καταστροφή δεκάδων οχημάτων. Μεγάλες ήταν και οι απώλειες σε υλικό, το οποίο πέρασε στην κατοχή των ανταρτών. Αντιθέτως, Βρετανός σύνδεσμος που ήταν παρών στη μάχη, αν και θεωρεί πιστευτές τις εκτιμήσεις για τα κυριευθέντα πολεμοφόδια, εντούτοις αμφισβητεί τους αλβανικούς ισχυρισμούς για το μέγεθος των ιταλικών απωλειών σε νεκρούς και τραυματίες. Επιπλέον μαρτυρεί εν ψυχρώ εκτελέσεις αιχμαλώτων στρατιωτών από τους αντάρτες. Από την πλευρά τους, οι Αλβανοί μέτρησαν 4 νεκρούς και 12 τραυματίες.

## Επακόλουθα
Παρόλο που οι αντάρτες δεν μπόρεσαν να εκπορθήσουν τις εχθρικές θέσεις στο Λεσκοβίκι, η μάχη και η συνεχιζόμενη πίεση που ασκούσαν, υποχρέωσαν τις ιταλικές δυνάμεις να εγκαταλείψουν στις 25 Μαΐου την κωμόπολη, την οποία πυρπόλησαν προτού αποχωρήσουν.

## Παραπομπές


## Δείτε επίσης
* Ιταλική εισβολή στην Αλβανία
* Ιταλικό Προτεκτοράτο της Αλβανίας (1939–1943)
* Σφαγή της Μπορόβας

Κατηγορία:Ιστορία της Αλβανίας κατά τον Β΄ Παγκόσμιο Πόλεμο
Κατηγορία:Μάχες ιταλικού στρατού
Κατηγορία:Αλβανική Αντίσταση
Τζόρνταν Γουόκερ

Ο **Τζόρνταν "Τζέλι" Γουόκερ** (Πορτ Ουάσινγκτον, 11 Αυγούστου 1999) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ στον Προμηθέα Πατρών.

## Σταδιοδρομία

### Τέξας Λέτζεντς (2023–2024)
Αφού δεν επιλέχθηκε στο NBA Draft του 2023, ο Γουόκερ συμμετείχε με τους Ντάλας Μάβερικς στο NBA Summer League του 2023. Στις 14 Αυγούστου 2023 υπέγραψε με τους Μάβερικς, αλλά αποδεσμεύτηκε στις 14 Οκτωβρίου. Στις 29 Οκτωβρίου εντάχθηκε στους Τέξας Λέτζεντς της NBA G-League. Εκεί είχε μέσο όρο 20 πόντους, 2,1 ριμπάουντ, 5,2 ασίστ, 1,2 κλεψίματα και ποσοστό 41,3% στα τρίποντα.

### Οσός ντε Μανατί (2024)
Στις 29 Μαρτίου 2024, υπέγραψε με την ομάδα Οσός ντε Μανατί του πρωταθλήματος του Πουέρτο Ρίκο. Ωστόσο, αποδεσμεύτηκε στις 16 Απριλίου λόγω τραυματισμού.

### Χονγκ Κονγκ Μπουλς (2024)
Τον Ιούλιο του 2024, υπέγραψε με τους Χονγκ Κονγκ Μπουλς του κινεζικού πρωταθλήματος, όπου είχε εντυπωσιακές εμφανίσεις με μέσο όρο 18,3 πόντους ανά αγώνα. Η θητεία του στην Κίνα ήταν σύντομη, καθώς τον Οκτώβριο του 2024 μετακινήθηκε στην Ελλάδα.

### Προμηθέας Πατρών (2024–σήμερα)
Τον Οκτώβριο του 2024, υπέγραψε με τον Προμηθέα Πατρών, ομάδα του πρωταθλήματος Ελλάδας. Στις 19 Μαρτίου 2025 σημείωσε ρεκόρ στο Μπάσκετμπολ Τσάμπιονς Λιγκ με 54 πόντους,, στους οποίους πρόσθεσε 7 ριμπάουντ και 7 ασίστ, με 21 από 22 σε ελεύθερες βολές και 9 από 13 σε τρίποντα, σε ένα παιχνίδι με δύο παρατάσεις εναντίον της σ.Όλιβερ Βίρτσμπουργκ.

## Παραπομπές

.

Κατηγορία:Αμερικανοί καλαθοσφαιριστές